Dominique Joseph Mathieu

**Dominique Joseph Mathieu** (født 1963) er en belgisk ordensgeistlig og katolsk erkebiskop av Teheran-Isfahan i Iran og kardinal.
## Liv og virke
### Prest, fransiskanerkonventual
Etter endt utdanning fra videregående skoler sluttet Dominique Mathieu seg til minorittordenen (OFM.Conv.) Han avla sine høytidelige løfter i 1987 og ble ordinert til prest den 2e4. september 1989. Han hadde forskjellige stillinger i sitt ordenssamfunn, som kallsprest, sekretær, sokneprest og provinsminister i den belgiske ordensprovins. Etter dens forening med den franske provins ble han generaldelegat, rektor for *Nasjonalhelligdommen for den hellige Antonius av Padova*' i Brussel. 

Fra den 2013 har han blant annet vært sekretær og novisemester i *[[Kustodiet for Det hellige land|Provinalkustodiet for Østen og Det hellige Land]]* i Libanon. Fra 2019 var han generaldefinitor og generalassistaet for *Den sentraleuropeiske minorittføderasjon*.

### Erkebiskop av Teheran-Isfahan
Pave Frans utnevnte ham til erkebiskop av Teheran-Isfahan den 8. januar 2021. Denne utnevnelsen avsluttet en seks år lang vakans som hadde begynt med pensjoneringen av Mathieus' forgjenger Ignazio Bedini og den samtidige utvisning av salesianerordenen fra Iran. Det lille iranske katolske samfunn av latinsk ritus hadde siden blitt administrert av en kaldeisk lazarist. Flertallet av iranske katolikker tilhører de kaldeiske og armenske katolske kirker. 

Han ble bispeviet den 16. februar 2021 av kardinal Leonardo Sandri, prefekt for Kongregasjonen for Østkirkene i den romerske basilika Santi XII Apostoli. Medkonsekratorer var kardinal Mauro Maria Gambetti og Ignazio Bedini, Mathieus emeriterte forgjenger som erkebiskop av Isfahan. Innvielsesdagen falt sammen med den liturgiske fest til skytshelgenen for Iran, Sankt Maruthas.

I mars 2021 fortalte han en intervjuer at fra det tidspunkt han begynte i ordenslivet som fransiskanerkonventual, *«følte han nesten alltid en tilknytning til den islamske verden»*.

Dominique Mathieu taler fransk, engelsk, italiensk, nederlandsk og tysk og har studert arabisk.

### Kardinal
Den 6. oktober 2024 kunngjorde pave Frans at han ville ta ham inn i kardinalkollegiet den 8. desember 2024. Kort etter ble dato endret til 7. desember 2024.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Antonio Samorè (1905–1983) *1950
* Kardinal Angelo Sodano (1927–2022) *1978
* Kardinal Leonardo Sandri (1943–) *1997
* Kardinal *Dominique Joseph Mathieu* (1953–) *2021

## Referanser